# **ТТА Фарғона филиалининг 2017-2018 ўқув йили, ўқув-услубий, илмий ва маънавий-маърифий фаолияти бўйича ҳисобот**

# **(маърузачи филиал директори Г.Н.Султонов)**

**Умумий маълумот**

Тошкент тиббиёт академияси Фарғона филиали 1992 йилда Фарғона Давлат университети қошида «Тиббиёт Маркази» сифатида ташкил қилинган бўлиб, Ўзбекистон Републикаси Вазирлар Маҳкамасининг 1998 йил 3 июндаги 239-қарори билан Тошкент Давлат Иккинчи тиббиёт институтининг Фарғона филиалига айлантирилди ва Вазирлар Маҳкамасининг 2005 йил 29 июлдаги 78-сонли қарори билан Тошкент тиббиёт академиясининг Фарғона филиалига айлантирилди.

 Филиалда 3 та «Тиббий-профилактика иши» - 5510300, “Олий ҳамширалик иши” – 5510700 ва 2013-2014 ўқув йилидан бошлаб “Касб таълими” - 5111000 (“Даволаш иши” - 5510100) йўналишлари бўйича кадрлар тайёрланмоқда.

 ТТА Фарғона филиалида 1 та факультет, 3 та йўналиш (Тиббий профилактика иши, Касб таълими: Тиббий - педагогик иш, Олий ҳамширалик иши) ва 10 та кафедра фаолият кўрсатмоқда, филиалнинг умумий штат бирлиги 75,5 бўлиб, 67123 соатни ташкил қилади. Асосий штатда 54 нафар, ўриндош сифатида 58 нафар профессор-ўқитувчилар фаолият олиб борадилар.

# **Филиалнинг моддий-техник базаси**

## Ўқув жараёнлари филиалга тегишли Фарғона шаҳар Янги Турон кўчаси 2а уйда жойлашган асосий бино ва вилоят соғлиқни сақлаш бошқармасига тегишли 20 та марказ ва тиббиёт бирлашмаларида олиб борилади. Асосий бинода филиалнинг 7 та кафедраси жойлашган. Бино бир вақтнинг ўзида 600 талабага мўлжалланган. Фарғона шаҳар Ахмад Яссавий кўчаси 57 уйда барча қулайликларга эга бўлган 200 ўринли талабалар турар жойи жойлашган. Филиал ҳудудида 150 ўринга мўлжалланган талабалар ошхонаси фаолият юритмоқда.

 2017 йил 2 сентябрдан талабалар турар жойи учун Психолог ва тарбиячи педагог иш ўринлари яратилди. Шунингдек, “Ёшлар Иттифоқи” Б/Т учун хона ташкил этилиб, таъмирдан чиқарилди.

2017 йилда Филиалга бюджет маблағлари ҳисобидан **2 345 845,0 минг сўм** ажратилган. Бундан ташқари тўлов-контракт ҳисоб рақамига **3 618 934,0 минг** сўм маблағ талабалар ўқув-контракт тўловлари ҳисобига туширилган. Филиалнинг бюджетдан ташқари ривожлантириш жамғармаси ҳисоб рақамига **77 892.0 минг** сўм маблағ ётоқхона ижара тўловлари ҳисобидан кирим қилинган.

Ушбу ажратилган маблағларнинг **82,6%и** иш хақи ва стипендиялар яъни 1-гуруҳ харажатлари учун, **10,6%**и ягона ижтимоий тўлов учун, яъни 2-гуруҳ харажатларига, қолган **6,8%**и хизмат сафар харажатлари, коммунал тўловлар ва бошқа етказиб берувчилар билан ҳисоб-китобларда ишлатилган.

 Юқорида келтирилган иш хақи тўловларидан **330 838,0 минг сўм** ходимларни моддий рағбатлантириш учун ишлатилган.

**Филиал ҳудудини** **ободонлаштириш.** Филиал ҳудуди жами 27000 м2 ташкил қилади. Филиал ҳудудининг кўкаламзорлаштириш майдони қарийб 14181 м2 ташкил этиб, унга 400 та арча, 100 дан ортиқ терак, 200 дан ортиқ мевали ҳамда манзарали дарахтлар, полиз экинлари экилган.

# **Ўқитиш йўналишлари**

## Филиалда 3 та йўналиш 467 нафар талаба таълим олмоқда. Шулардан: Тиббий профилактика иши - 224, Тиббий-педагогика - 145, Олий ҳамширалик иши - 98 нафар талаба таҳсил олишмоқда.

# **Битирувчиларни ишга жойлаштириш**

# 2017 йил июн ойида филиални 99 нафар, 2018 йил январ ойида 53 нафар талаба тамомлади.

# Кейинги 3 йилда филиални битириб чиқаётган талабалар 100% ишга жойлашган.

# **Клиник ординатура**

## 2017-2018 ўқув йилида 2 курсда 4 та йўналиш (коммунал гигиена, меҳнат гигиенаси, эпидемиология, патологик анатомия) бўйича 12 нафар клиник ординаторлар таълим олишган ва 2018 йилнинг январ ойида тамомлаган.

# **2017-2018 ўқув йили кузги семестр якунлари натижалари**

## Кузги семестр якуний назоратлари 2017 йил 16-28 феврал кунлари бўлиб ўтди. Семестр натижалари бўйича ўртача давомат – 98% ташкил қилди. Ўзлаштириш кўрсаткичи – 90%, сифат кўрсаткичи – 71% ташкил қилди.

# **Малака ошириш режаси**

ТТА Фарғона филиалидан 2017 йилда ТТА хузуридаги малака ошириш ва қайта тайёрлаш марказига **8 нафар** профессор-ўқитувчилар малака оширишга юборилиб, шундан **3 нафари** сертификат олмаган. Ҳозирда улар Олий ва ўрта махсус таьлим вазирининг 2017 йил 14 декабрдаги 913-сонли ҳамда 2018 йил 26 мартдаги 267-сонли буйрукларини ижросини таьминлаш мақсадида масофавий қайта тайёрлаш ва малака ошириш курсларида иштирок этишмоқда.

# **Чет элларда малака ошириш**

## Ҳозирги кунда Филиал профессор ўқитувчиларини малакаларини чет элларда ошириш учун Тошкент тиббиёт академияси билан ҳамкорликда чора-тадбирлар режаси ишлаб чиқарилди. Бунга кўра кейинги 5 йилда 41 нафар ПЎ Россия, Германия ва Жанубий Корея тиббиёт олий ўқув масканларида ўз билим ва савияларини ошириб келишлари режалаштирилган.

# **2017 йилда ўтказилган конференциялар**

## 2017 йил 25 май куни Республика шошилинч тез тиббий ёрдам Фарғона филиали билан ҳамкорликда «Тиббиётнинг долзарб муаммолари» мавзусида илмий амалий конференция ўтказилди.

# **2018 йилда режалаштирилган конференциялар**

## 2018 йил 12-13 март кунлари Эпидемиология, микробиология ва юқумли касалликлар кафедраси доценти Э.Ю.Юлдашевнинг 80 йиллик юбилейига бағишланган “Илм-фан ва таълим фидойиси” мавзусида илмий амалий конференция ўтказилди.

## 2018 йил 25 май куни Республика шошилинч тез тиббий ёрдам Фарғона филиали билан ҳамкорликда “Тиббиётда инновацион технологиялар ва таълим” мавзусидаги илмий-амалий конференция режалаштирилган. Ҳозирда мақола ва тезислар қабул қилинмоқда.

**Ҳамкорлик алоқалари**

Жорий йилда филиалда Тошкент тиббиёт академияси билан хамкорликда қуйидаги ишлар амалга оширилди: 2017 йил 25 январь куни Россияни Павлов номидаги 1-Санкт-Петербург давлат тиббиёт Университети билан соғлиқни сақлаш, тиббиёт ва илмий йўналишлари бўйича ҳамкорлик шартномалари имзоланди. Шартнома асосида филиал профессор-ўқитувчилари йўналишлари бўйича россиялик ҳамкасблари билан биргаликда ҳамкорликда ўқув-услубий, илмий-тадқиқот ишларини ривожлантириб бормоқда.

Хамкорлик ишлари Жанубий Кореяни АСАН Тиббиёт Маркази билан 2017 йил 16 феврал куни имзоланган шартнома асосида олиб борилмоқда. 2017 йил 25 октябр куни Ўзбекистон Республикаси Олий ва ўрта махсус таьлим вазирлигининг 2017 йил 22 сентябрдаги 87-03-1989-сонли кўрсатма хати ва Америка қўшма штатлари элчихонаси билан ҳамкорликда ташкил этилган “Америкада таьлим жараёни” мавзусида ташкил этилган ахборот-алмашинуви семинарида филиал профессор-ўқитувчилари ва битирувчи курс талабалари иштирок этишди.

Ўзбекистон Республикаси Соғлиқни сақлаш вазирлигининг 2017 йил 2 ноябрдаги 8-7-4\1346 хатини ижросини таъминлаш мақсадида ЮНИСЕФ ташкилотининг ўқитиш дастурларини баҳолаш ва мониторинг ўтказиш мақсадида ташкилланган дастурига кўра, 2017 йил 27 ноябр - 2 декабр кунлари ташкил этилган семинар-тренингларда “Эпидемиология, микробиология, вирусология ва юқумли касалликлар”, “Коммунал ва мехнат гигиенаси”, “Гигиена ва ЖСС”, “Ички касалликлар”, “Жаррохлик касалликлари ва паталогия асослари”, “Хамширалик иши назарияси ва амалиёти” мутахасислик кафедралари профессор-ўқитувчилари иштирок этишди.

2017 йил 6 ноябр куни Тошкент тиббиёт академияси Фарғона филиалида Ҳиндистонни Артемис клиникаси Гастроэнтерология бўлими директори профессор *Ахмад Манзур Мир* томонидан “Ҳомиладорликда гепатит” ва “Жигар циррозлари. Алкоголли цирроз” мавзуларида ҳамда Германиянинг Senior Experten Service (SES) халқаро ташкилоти ходимлари педиатр *Хэйнинг Розенкёттер* ва акушер-гинеколог *Гёст Нойгебауерлар* томонидан олий малакали хамшира йўналиши талабаларга маърузалар ўқишди.

 2017 йил 10 ноябр кунлари “Инсон ва саломатлик” мавзусида III халқаро ва минтақавий конгресда филиал профессор-ўқитувчилари ва талабалари иштирок этишди. Унда Украина ҳарбий-тиббиёт академияси профессори, тиббиёт фанлари доктори Селюк М.Н нинг “Нафас йўллари инфекцияларнинг рационал даволаш жараёнига диққатни қаратиш” мавзусида, РФ ССВ РМАПО Клиник лаборатория диагностикаси кафедраси мудири Долгов В.В. (Москва, Россия) “Қандли диабетни лаборатория шароитида аниқлаш ва уни даволашни назоратга олиш” мавзусида маьрузаларини тинглашди.

23-24 ноябр кунлари 4-5 курс Касбий таьлим йўналиши талабалари Исроил давлатидан келган профессорлар ва Республикамизнинг етук кардиолог шифокорлари иштирокида Фарғона шаҳар марказида ташкил этилган профлактик тиббий кўрикларда валантёрлар сифатида, “Истиқлол” ўйингоҳида бўлиб ўтган “Биз юрак касалликларига қаршимиз” мавзусидаги югуриш марафонида ва РШТЁИМФФ бўлиб ўтган конференцияда иштирок этишди.

# **Ахборот-ресурс маркази (АРМ)**

Ахборот-ресурс маркази умумий фондида 30272 дона адабиётлар мавжуд. Таълим йўналишлари бўйича ўқув дарсликлар - 133 номда жами 7200 дона, ўқув қўлланмалар - 130 номда жами 6100 дона, ўқув услубий қўлланмалар 148 номда жами 455 дона ўқув адабиётлари бор.

Намунавий дастурларда кўзда тутилган жами 96 та фанга оид адабиётларнинг барчаси мавжуд. Бундан ташқари, 175 номдаги адабиётларнинг 145 таси электрон шаклга ўтказилган бўлиб, 85,2%ни ташкил қилади. Бундан ташқари, АРМда 4289 номдаги адабиётларнинг электрон варианти мавжуд. Сўнгги 3 йил давомида ахборот-ресурс марказига 9258100 сўмлик 523 дона адабиётлар сотиб олинган. Шунингдек, АРМ фондида 1000 дан ортиқ бадиий адабиётлар бор.

Ўзбекистон Республикаси Президентининг 19-20 январда Сурхондарё вилоятига сафари давомида Термиз шаҳрида Тошкент тиббиёт академиясининг Термиз филиали очилиши тўғрисидаги топшириқлари ҳамда ОЎМТВнинг 27 январдаги 87-03-383-сонли хати ижросини таъминлаш мақсадида филиал АРМдан юқоридаги таълим муассасасига 29 номдаги жами 206 нусхадаги ўқув адабиётлари тақдим этилди.

**Илмий ишлар**

 ТТА Фарғона филиалининг педагог ходимлари илмий салоҳияти асосий иш ўрнига нисбатан – 38%, ўриндошлар билан биргаликда - 31% ни ташкил этади. Улардан асосий иш ўринда фан докторлари – 3 нафар, фан номзодлари – 18 нафар, ўриндошлик асосида ишловчи фан докторлари - 5 нафар, фан номзодлари – 9 нафарни ташкил этади. Ҳисобот йилида педагог-ходимлар томонидан жами 474 та илмий ишлар эълон қилинган. Жумладан:

**Халқаро журналларда – 42 та**

**Республика журналларида - 67 та**

**Монография – 1 та**

1. Кадирова М.Р. Мутахассислик шифри ва номи – 13.00.01 - Педагогика назарияси ва тарихи. Таълимда менежмент **“Теоретический анализ развития творческой активности студентов при изучении иностранного языка в неязыковом ВУЗе”**

**Ўқув қўлланма – 2 та**

1. Усмонов Р.Ж. Умаров О.М. Махмудов Н.И. Зияев С.О. “Ҳамширалик ишида шошилинч тиббий ёрдам асослари” ОЎМТВ 2017 йил 28 июлдаги 434-сонли буйруғи

2. Кадирова М.Р. Иминахунова И.Х. “Тиббиётда хорижий тил” №300. 14 декабр 2017 йил 10-сонли баённома

**Муаллифлик гувоҳномаси – 2 та**

1. М.Р. Қодирова, Г.К. Обидова – “Ахборот технологияларга оид терминлар учун электрон луғат” – олинган санаси 18.09.2017 йил. DGU 04833-рақам билан рўйхатдан ўтказилди.
2. М.Р. Қодирова, Г.К. Обидова – “Экологияга оид терминлар учун электрон луғат” - олинган санаси 18.09.2017 йил. DGU 04834-рақам билан рўйхатдан ўтказилди.

**Халқаро конференцияларда – 132 та**

**Республика конференцияларида – 112 та**

**Махаллий конференцияларда – 161 та** мақола ва тезислар чоп этилган.

**Филиалнинг илмий педагогик кадрлар тайёрлаш истиқбол режасини бажарилиши.** 2017 йилда жами 8 нафар мустақил изланувчининг илмий мавзулари ОАК бюллетенида эълон қилинди. “Гигиена ва ЖСС” кафедраси мудири Ш.А.Норматова 7 декабр 2017 йилда Тошкент тиббиёт академиясининг DSc.27.06.2017.Tib.30.03 рақамли Илмий кенгашида докторлик диссертацияси (PhD)ни ҳимоя қилди, 7 нафар докторлик диссертацияси (PhD) 2018 йилда химоя қилиниши режалаштирилган. Бундан ташқари, филиал Кенгашига 16 нафар илмий изланувчиларнинг мавзулари тақдим этилди. Мазуларнинг долзарблигини эътиборга олган ҳолда Кенгашда тасдиқланди. Улар 2019 йилдан мустақил изланувчилик институтига киришни режалаштирганлар.

 Филиалда 2017 йилда жами 22 нафар магистр фаолият олиб бориб, уларнинг 8 нафари 2017 йилнинг сентябрь ойидан ишга қабул қилинди. Ҳозирда магистрларнинг 14 нафари илмий-тадқиқот ишлари билан шуғулланмоқда.

2017 йилда филиалнинг 56 нафар иқтидорли талабалари томонидан жами 105 та илмий мақола ва тезислар чоп этилди. Уларнинг 7 таси халқаро конференцияларда, 54 таси республика конференцияларида, 44 таси ОТМ конференциясида чоп этилган.

 Филиалнинг 10 нафар иқтидорли талабаси фан олимпиадасининг республика иккинчи босқичида мутахассислик фанлари блокида “Нормал физиология”, “Жарроҳлик”, “Педиатрия”, “Терапия” ҳамда “Микробиология” фанларидан, умумкасбий фанлар блокида “Информатика ва ахборот технологиялари”, “Патологик физиология”, “Фармакология”, ”Биология”, “Кимё” фанларидан қатнашиб, фахрий ёрлиқ билан тақдирландилар.

 Рефератив нашрларда чоп этилган мақолаларга https://scholar.google.com **халқаро қидирув тизимидаги иқтибослар – 178 та**ни ташкил этади.

 Ҳисобот йилида филиал ходимлари томонидан **3 та амалий грант** лойиҳалари олиб борилди:

1. “Биокимё, биофизика ва ахборот технологиялари”, “Тиллар ва таълим технологиялари” кафедраси ўқитувчилари №А-1-100 рақамли “Тиббиёт ходимлари учун чет тили, ахборот коммуникацион ва таълим технологиялари бўйича узлуксиз малака ошириш тизимини яратиш ва унинг самарадорлигини ошириш” номли грант лойихасида иштирок этган, лойиха 2017 йил декабр ойида якунланган (маблағи 60 млн. сўм).
2. “Тиллар ва таълим технологиялари” кафедраси ўқитувчилари №БЁА-1-0-12 рақамли “Олий таълим муассасаларида талабаларни чет тили бўйича экологик маданиятини фаоллаштиришнинг услубий асослари” номли грант лойихасида иштирок этмоқда, лойиха 2017-2018 йилларга мўлжалланган. Лойиха маблағи 80 млн сўм.
3. “Коммунал ва мехнат гигиенаси”, “Эпидемиология, микробиология ва юқумли касалликлар” кафедраси ўқитувчилари №БА1-0-44 рақамли “Жамиятда соғлом она ва болани шакллантиришнинг илмий-услубий механизмларини такомиллаштириш” номли грант лойихасида иштирок этмоқда, лойиха 2017-2018 йилларга мўлжалланган. Лойиха маблағи 60 млн сўм.

**Гуруҳ мураббийлиги**

Филиалда 41 академик гуруҳлар мавжуд бўлиб, гуруҳларга 34 нафар профессор-ўқитувчилар бириктирилган. Уларга 1 январдан амалга оширган ишларидан келиб чиқиб, 5-15%гача устама ҳақ белгиланган.

Мураббийларнинг 4 йиғма жилдларда хужжатлар жамланмаси бўлиб, буларга:

1. Ахборот ва ташкилий йўналишлар йиғма жилди (гуруҳ режаси, Талабалар тўғрисида маълумот, мураббий хақида маълумот, ахборот ва маънавий соатлар баённомалари).

2. Тарбиявий йўналишлар йиғма жилди (Гуруҳда ўтказилган суҳбат баённомалари, интизом чоралари, рағбатлантириш чоралари ва одоб-ахлоқ қоидалари, иқтидорли талабаларнинг иш режаси, талабалар томонидан чоп этилган тезис ёки мақолалар тўплами ва талабаларнинг рейтинг кўрсаткичлари, алоқа дафтарлари).

3. Ижарада ва талабалар турар жойида ўтказилган маънавий-маърифий тадбирлар йиғма жилди (ҳар бир талабанинг ижарада турган ва талабалар турар жойи хақидаги умумий маълумотлар, талабанинг яшаш шароитини ўрганиш давридаги маълумотлар, ТТЖ да ўтказилган тадбирлар баённомалари).

 4. Назорат мураббийлик иши услубий йиғма жилди (талабанинг шахсий анкетаси, кузатув сўровнома, давомат).

Мураббийлар томонидан ҳафтанинг жума кунлари Ахборот ва маънавият соатлари ўтказиб келинмоқда. Улар ТТЖ да тасдиқланган график асосида навбатчилик қилиб келмоқда.

## **Маънавий-маърифий ишлар**

 2017-2018 ўқув йилида филиалда маънавий-маърифий соҳаларда 266 та турли тадбирлар ташкил этилди.

1. Тошкент тиббиёт академияси Фарғона филиалида “Ёшларга оид давлат сиёсатини амалга оширишга қаратилган чора-тадбирлар Дастури” ижроси бўйича – 32 та тадбирлар ўтказилди.
2. “Халқ билан мулоқот ва инсон манфаатлари йили” Давлат дастурининг ижроси таъминлаш бўйича – 25 та тадбирлар ўтказилди.
3. Ёшлари ўртасида ижтимоий-маънавий мухитни барқарорлигини таъминлаш, конфессиялар ва миллатлараро тотувликни таъминлашга қаратилган чора-тадбирлар дастури бўйича – 28 та тадбирлар ташкил этилди.
4. жиноятчиликка қарши курашиш ва хуқуқбузарлик профилактикаси бўйича – 53 та тадбирлар ташкил этилди.
5. Коррупцияга қарши курашиш борасида -21 та тадбирлар ташкилланди.
6. Республика Идоралараро комиссиясининг 2017 йил 20 февралдаги йиғилиши қарори билан тасдиқланган “Одам савдосига қарши курашиш самарадорлигини янада ошириш борасида 2017-2018 йилларга мўлжалланган чора-тадбирлар режаси”да белгиланган вазифалар ижросини таъминлаш мақсадида – 35 та тадбирлар ташкил этилди.
7. Оилада тиббий маданиятни ошириш, аёлларнинг репродуктив саломатлигини мустаҳкамлаш юзасидан - 45 маротаба тарғибот тадбирлари ташкил этилди**.**
8. Байрам ва мухим саналар шарафига 27 та турли байрам тадбирлари ташкил этилди.

Эришилган ютуқлар.

1. Филиалнинг “Настарин” ёшлар театр гуруҳи вилоят миқёсида ўтказилган беллашуда 1-ўринни эгаллаб, 3 май куни ўтказилган ҳудудий танловга йўлланма олди.

2. Касб таълими йўналиши 4 курс талабаси Холматов Нурзод спортнинг енгил атлетика тури бўйича республика миқёсида ўтказилган очиқ чемпионатда 3-ўринни эгаллади.

3. Вилоятнинг Риштон, Қува туманларида аҳоли ўртасида ташкил этилган тиббий кўрикда, шаҳар прокуратурасининг ташаббуси билан ҳомиладор аёлларнинг патронажи ва профилактик кўриклари мониторинги бўйича ташкил этилган тадбирда филиал клиник кафедралари ва талабалари фаол қатнашдилар ҳамда шаҳар ҳокимининг ташаккурномаси билан тақдирландилар.

4. Филиалда ССВнинг 34-сонли буйруғига қатъий амал қилинмоқда. Бунга қўшимча сифатида барча профессор-ўқитувчилар ва талабаларга марказлашган ҳолда бейджиг ташкил қилинди.

5. Барча йўналишларнинг битирувчи курс талабаларини амалий кўникмаларни тўлиқ эгаллашлари учун вилоятдаги ДПМ ларида, яъни РШТЁИМ ФФ, вилоят болалар кўп тармоқли шифохонаси, вилоят перинатал марказида талабаларнинг тунги ва кечки навбатчилиги ташкил қилиниб, талабалар туғруқ жараёнлари, жарроҳлик амалиётларида қатнашмоқда.

**ФИЛИАЛДА АМАЛГА ОШИРИЛИШИ ЗАРУР БЎЛГАН ДОЛЗАРБ ВАЗИФАЛАР:**

1. Филиал ўқув биноларини капитал таъмирлаш учун давлат дастурига тушириш.
2. Филиалнинг ўқув ва моддий техник базасини яхшилаш.
3. Талабаларнинг ўзлаштириш ва сифат кўрсаткичларини ошириш.
4. Хорижий таълим муассасаларидан ҳамда ТТАдан етакчи профессорларни жалб қилиш ва талабаларга маърузалар ўқитиш.
5. Хорижий таълим муассасалари билан алмашув дастурларида иштирок этиш.
6. Хорижий конференция ва семинарларда иштирокларни кўпайтириш.
7. Хорижий давлатлар ва махаллий давлат грантлари ҳамда соҳалар бўйича буюртмалар асосида пул маблағларини жалб қилиш.
8. Талаба ёшларнинг илмий тўгараклари ва жамиятининг фаолиятини кучайтириш.
9. Хорижий тилларда курслар бўйича дарс машғулотларини олиб бориш (ДТМ томонидан педагог-ходимларни дарс бериш учун лаёқатлилик сертификатларини олиш).
10. Монография, дарслик, ўқув қўлланмалар, ўқув-услубий мажмуалар чоп этиш ва Республика мувофиқлаштирувчи кенгашларида тасдиқлатиш.
11. Чоп этилган илмий мақолаларга иқтибосликлар сонини кўпайтириш.
12. Хорижий ва махаллий илмий журналларда мақолалар чоп этишни кўпайтириш.
13. Педагог-ходимлар томонидан Ўзбекистон Республикаси Интеллектуал мулк агентлигида илмий ишланмаларни рўйхатдан ўтказиб патентлар ва жорий этиш далолатномаларни олиш.
14. Хорижий, республика Фан олимпиадалари ва конференцияларида талабалар иштирокини таъминлаш ва совринли ўринларни олишларига эришиш.